
 29.4.2011
 BG
 Официален вестник на Европейския съюз
 L 110/20
 РЕГЛАМЕНТ ЗА ИЗПЪЛНЕНИЕ (ЕС) No 416/2011 НА КОМИСИЯТА
 от 26 април 2011 година
 за одобрение на промяна, която не е минимална, в спецификацията на наименование, вписано в регистъра на защитените наименования за произход и защитените географски указания [„Valle d'Aosta Lard d'Arnad“/„Vallée d'Aoste Lard d'Arnad“ (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
 като има предвид, че:
 (1)
 В съответствие с член 9, параграф 1, първа алинея и във връзка с член 17, параграф 2 от Регламент (ЕО) No 510/2006 Комисията разгледа заявката на Италия за одобряване на промяна на спецификацията на защитеното наименование за произход „Valle d'Aosta Lard d'Arnad“/„Vallée d'Aoste Lard d'Arnad“, регистрирано съгласно разпоредбите на Регламент (ЕО) No 1107/96 на Комисията (2), изменен с Регламент (ЕО) No 1263/96 на Комисията (3).
 (2)
 Поради факта, че горепосочената промяна не е минимална по смисъла на член 9 от Регламент (ЕО) No 510/2006, Комисията публикува заявката за промяна в съответствие с член 6, параграф 2, първа алинея от цитирания регламент в Официален вестник на Европейския съюз
 (4). В Комисията не са постъпили възражения и по силата на член 7 от Регламент (ЕО) No 510/2006 промяната следва да бъде одобрена,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваната в Официален вестник на Европейския съюз промяна на спецификацията, свързана с посоченото в приложението към настоящия регламент наименование.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 26 април 2011 година.
 За Комисията, от името на председателя,
 Dacian CIOLOŞ
 Член на Комисията
 (1) ОВ L 93, 31.3.2006 г., стp. 12.
 (2) ОВ L 148, 21.6.1996 г., стр. 1.
 (3) ОВ L 163, 2.7.1996 г., стр. 19.
 (4) ОВ C 222, 17.8.2010 г., стр. 14.
 ПРИЛОЖЕНИЕ
 Предназначени за консумация от човека земеделски продукти, посочени в приложение I към Договора:
 Клас 1.2. Месни продукти (варени, осолени, пушени и др.)
 ИТАЛИЯ
 Valle d'Aosta Lard d'Arnad / Vallée d'Aoste Lard d'Arnad (ЗНП)
 